Un accident rutier grav a avut loc cu puțin timp în urmă pe DN1, în dreptul localității Potigrafu. Potrivit primelor detalii, un conducător auto în vârstă de 62 de ani a acroșat un biciclist de 67 de ani. În urma impactului biciclistul a ajuns la spital.
"Drumul Național 1 Potigrafu – accident rutier
Un conducător auto de 62 de ani, în timp ce conducea un autoturism pe sensul spre Ploiești ar fi acroșat un biciclist de 67 de ani.
Biciclistul a fost transportat la spital spital pentru acordarea de îngrijiri medicale de specialitate.
Conducătorul auto a fost testat cu aparatul etilotest, rezultatul fiind negativ.
Trafic restricționat pe banda nr.1", au transmis reprezentanții IPJ Prahova.